ประจำเดือนมาล่าสุด27-30มิถุนายนค่ะ มีอะไรกับแฟน8กรกฎาคม ใส่ถุงยางและกินยาคุมฉุกเฉินวันที่9 ผ่านมา1อาทิตย์ประจำเดือนยังไม่มา อาทิตย์ที่สองหลังกินยามีตกขาวสีน้ำตาล มาได้3วันคิดว่าเป็นประจำเดือนแต่ไม่มีเลือด อาทิตย์ที่3 ซื้อที่ตรวจครรภ์มาตรวจก็ขึ้นขีดเดียว แล้วมีอะไรกับแฟนอีกวันที่30กรกฎาคมค่ะ ใส่ถุงยางและก็กินยาคุมฉุกเฉินเหมือนกัน ผ่านมา3อาทิตย์ ประจำเดือนก็ยังไม่มา ซื้อที่ตรวจครรภ์มาตรวจอีก ก็ขึ้นขีดเดียวเมื่อ3วันมานี้เป็นตกขาวสีน้ำตาลแต่ก็ไม่มีเลือดอีก สงสัยว่าถ้าตรวจแล้วไม่ท้องทำไมประจำเดือนถึงไม่มาคะ
สวัสดีค่ะ การทานยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานหลังจากมีเพศสัมพันธ์ ซึ่งป้องกันไม่ได้ 100% อย่างไรก็ตาม หากได้ตรวจหาการตั้งครรภ์อย่างถูกต้อง และตรวจหลังจากมีเพศสัมพันธ์ไปมากกว่า 2 สัปดาห์แล้ว ไม่พบการตั้งครรภ์ ก็แสดงว่าไม่มีการตั้งครรภ์เกิดขึ้นค่ะดังนั้น การที่ประจำเดือนไม่มา อาจเกิดจาก1. ผลข้างเคียงของยาคุมฉุกเฉิน ที่อาจทำให้รังไข่ทำงานผิดปกติ และประจำเดือนมาล่าช้าได้2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการตกขาวมีสีน้ำตาล หากหายไปแล้ว ก็ไม่จำเป็นต้องทำอะไร แต่หากยังคงมีอีกเรือยๆ หรือมีตกขาวสีอื่นๆ เช่น เขียวเหลืองคล้ายหนอง มีกลิ่นเหม็นผิดปกติ มีแสบหรือคันช่องคลอด หรือมีปวดท้องน้อย อาจเกิดจากการติดเชื้อในช่องคลอด หรือมีมดลูกอักเสบ ซึ่งอาจเป็นสาเหตุที่ทำให้ประจำเดือนไม่มาได้ด้วย ซึ่งหากมีอาการเหล่านี้ ควรไปพบสูติ-แพทย์เพื่อรักษาค่ะแต่หากไม่มีตกขาวที่ผิดปกติ แต่ประจำเดือนยังคงไม่มานานเกิน 3 เดือน ควรไปพบแพทย์เพื่อหาสาเหตุค่ะ เช่น อาจมีภาวะที่มีถุงน้ำจำนวนมากในรังไข่ มีไทรอยด์ฮอร์โมนผิดปกติ เป็นต้น